Dragi učenici!

Premda su kreirani virtualni razredi, ponovno vam se javljam na web stranici naše škole s novim zadatcima i materijalima za **četvrtak, 19.3.2020.** Dakle, i dalje provjeravate materijale na stranici škole, ali posjećujte i virtualni razred u teamsu gdje ćete već dobivati neke obavijesti.

Podsjećam na lektiru. 8.e – Pokajnik, 8.f – Mor. Provjeravat ćemo u ponedjeljak.

 Zadatci za četvrtak:

Pročitajte pisma na 115., 116. i 117. stranici udžbenika te ih usporedite po stilu pisanja, objektivnost ili subjektivnost te po načinu iznošenja događaja.

Pismo

**Osobno pismo**

1. pismo – osobno jer je namijenjeno jednoj osobi (Barbari)
* sadržaj je osoban *(Draga moja Barbara! ; Puno te voli tvoja prijateljica Tina)*
* iznose se osjećaji, misli, dojmovi i razmišljanja
* naznačen mjesto i vrijeme pisanja (*Vukovar, 16. srpnja, 2013.)* te obraćanje (*Draga Barbara!)*

**Otvoreno pismo**

1. pismo – namijenjeno većem broju ljudi
* upozorava se na važna društvena pitanja, problem ili propust
* objavljuje se najčešće u medijima (*novine, televizija, internet*)
* naznačeno mjesto i vrijeme, ime pošiljatelja i primatelja, obraćanje *(Poštovani vozači!),* završetak i potpis pošiljatelja

 **Poslovno pismo**

* služi za prenošenje određene poslovne poruke
* predstavlja se poduzeće
* stvaraju se i razvijaju poslovni odnosi
* pišu se na gotovom obrascu (memorandumu) – sadrži zaglavlje (*podatci primatelja i pošiljatelja)*

Zadatak: Radna bilježnica, str.101. i 102.

U bilježnicu napiši jedno osobno pismo prijatelju ili prijateljici, a možete pisati o putu u Vukovar. Ne zaboravite osobne dojmove, razmišljanja, ali i objektivno o Vukovaru. Sretno! Vjerujem da ćemo ova pisma provjeriti ili u teamsu (virtualnom razredu) ili pumem maila. O tome ću vas još obavijestiti.

Lijepi pozdrav

Učiteljica Katarina Škoc Zvonar